9. การจัดการ

โครงสร้างการจัดการ ธนาคารกรุงศรีอยุธยา จำกัด (มหาชน) เพียงวันที่ 31 ธันวาคม 2544

[]

( 1 ) โครงสร้างกรรมการบริษัท

ธนาคารมีโครงสร้างกรรมการประกอบด้วยคณะกรรมการทั้งหมด 3 ชุด คือ คณะกรรมการธนาคาร
คณะกรรมการบริหาร และคณะกรรมการตรวจสอบ ซึ่งคณะกรรมการแต่ละคณะประกอบด้วยรายชื่อ

คณะกรรมการและขอบเขตอำนาจดังนี้.-

คณะกรรมการธนาคาร

รายชื่อกรรมการ

ณ วันที่ 31 ธันวาคม 2544 คณะกรรมการธนาคารประกอบด้วยกรรมการจำนวน 9 คน คือ.-

1. นายกฤตย์ รัตนรักษ์ ประธานกรรมการ

2. นายทิพย์สมาตย์ ณ เชียงใหม่ กรรมการ

3. นายเอกศักดิ์ ภูริผล กรรมการ

4. นายประไพสิทธิ์ ตัณฑ์เกยูร กรรมการ

5. นายยงยุทธ วิทยาวงศรุจิ กรรมการ

6. นายจำลอง อติกุล กรรมการผู้จัดการใหญ่

7. นายสุรชัย พฤกษ์บำรุง กรรมการ

8. นายเอนก ศรีสวัสดิ์ กรรมการ

9. นายวิรัช ไพรัชพิบูลย์ กรรมการ

เลขานุการคณะกรรมการธนาคาร คือ นายสุวัฒน์ สุขสงเคราะห์

ขอบเขตอำนาจหน้าที่

1. ตามข้อบังคับของธนาคารข้อ 22.
คณะกรรมการธนาคารมีอำนาจหน้าที่ดูแลและจัดการบริษัทให้เป็นไปตามกฎหมาย วัตถุประสงค์
ข้อบังคับและมติของที่ประชุมผู้ถือหุ้น กล่าวคือ
คณะกรรมการธนาคารมีอำนาจหน้าที่ตัดสินใจและดูแลการดำเนินงานของธนาคาร
เว้นแต่เรื่องดังต่อไปนี้ซึ่งคณะกรรมการธนาคารจะดำเนินการได้ต้องได้รับอนุมัติจากที่ประชุมผู้ถือหุ้นก่อน
คือ.-

1.1 เรื่องที่กฎหมายกำหนดให้ต้องได้รับมติที่ประชุมผู้ถือหุ้นอนุมัติให้ดำเนินการได้ เช่น การเพิ่มทุน
การลดทุน การเลิกบริษัท การควบบริษัท ฯลฯ เป็นต้น

1.2
การทำรายการที่เกี่ยวโยงกันตามหลักเกณฑ์ที่ตลาดหลักทรัพย์แห่งประเทศไทยกำหนดให้ขอความเห็นชอบจากที่ประชุมผู้ถือหุ้นก่อนเข้าทำรายการ
เช่น การทำรายการเกี่ยวโยงที่ไม่เข้าข้อยกเว้นตามข้อ 8. และข้อ 9.
ของประกาศตลาดหลักทรัพย์แห่งประเทศไทย เรื่อง หลักเกณฑ์ วิธีการ
และการเปิดเผยรายการที่เกี่ยวโยงกันของบริษัทจดทะเบียน

1.3 การได้มาหรือจำหน่ายไปซึ่งทรัพย์สินตามหลักเกณฑ์ที่ตลาดหลักทรัพย์แห่งประเทศไทย
กำหนดให้ต้องขอความเห็นชอบจากผู้ถือหุ้นก่อนดำเนินรายการ เช่น การดำเนินรายการขนาดใหญ่
การดำเนินรายการกับบุคคลที่เกี่ยวโยงกัน เป็นต้น

2. กำหนดทิศทางและเป้าหมายเชิงกลยุทธ์ในภาพรวมของธนาคาร
และพิจารณาอนุมัตินโยบายและทิศทางในการดำเนินงานของธนาคารตามที่ฝ่ายจัดการเสนอ
โดยคำนึงถึงประโยชน์ของธนาคารและผู้ถือหุ้นเป็นหลัก

3. ดำเนินการให้ธนาคารมีระบบการควบคุมภายในและการตรวจสอบภายในที่มีประสิทธิภาพ

4. ติดตามการดำเนินกิจการของธนาคารตลอดเวลา
เพื่อให้ฝ่ายจัดการดำเนินกิจการตามกฎหมายและนโยบายที่วางไว้

คณะกรรมการบริหาร

รายชื่อคณะกรรมการบริหาร

ณ วันที่ 31 ธันวาคม 2544 คณะกรรมการบริหารประกอบด้วยกรรมการจำนวน 6 คน คือ.-

1. นายกฤตย์ รัตนรักษ์ ประธานกรรมการบริหาร

2. นายทิพย์สมาตย์ ณ เชียงใหม่ รองประธานกรรมการบริหาร

3. นายเอกศักดิ์ ภูริผล รองประธานกรรมการบริหาร

4. นายประไพสิทธิ์ ตัณฑ์เกยูร กรรมการบริหาร

5. นายยงยุทธ วิทยาวงศรุจิ กรรมการบริหาร

6. นายจำลอง อติกุล กรรมการผู้จัดการใหญ่

เลขานุการคณะกรรมการบริหาร คือ นายสุวัฒน์ สุขสงเคราะห์

ขอบเขตอำนาจหน้าที่

1. ตามข้อบังคับของธนาคารข้อ 26.
คณะกรรมการธนาคารมีอำนาจแต่งตั้งกรรมการจำนวนหนึ่งตามที่เห็นสมควร
ให้เป็นคณะกรรมการบริหาร ในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของธนาคารตามที่คณะกรรมการธนาคารมอบหมาย

2. กำหนดกลยุทธ์ บริหาร และติดตามกิจการด้านต่าง ๆ ของธนาคาร

3. ถือปฏิบัติตามนโยบายและกลยุทธ์ด้านการบริหารความเสี่ยงที่คณะกรรมการธนาคารได้อนุมัติแล้ว
รวมทั้งกำหนดนโยบายและกระบวนการในการบริหารความเสี่ยงประเภทต่าง ๆ

คณะกรรมการตรวจสอบ

รายชื่อคณะกรรมการตรวจสอบ

ณ วันที่ 31 ธันวาคม 2544 คณะกรรมการตรวจสอบประกอบด้วยกรรมการจำนวน 3 คน คือ.-

1. นายสุรชัย พฤกษ์บำรุง ประธานกรรมการตรวจสอบ

2. นายเอนก ศรีสวัสดิ์ กรรมการตรวจสอบ

3. นายวิรัช ไพรัชพิบูลย์ กรรมการตรวจสอบ

เลขานุการคณะกรรมการตรวจสอบ คือ นายคณิต อาจาริยะ

ขอบเขตอำนาจหน้าที่

1. สอบทานให้ธนาคารมีการรายงานทางการเงินอย่างถูกต้องและเพียงพอ

2. สอบทานให้ธนาคารมีระบบการควบคุมภายในและการตรวจสอบภายในที่เหมาะสม

และมีประสิทธิผล

3. สอบทานให้ธนาคารปฏิบัติตามข้อกำหนดและกฎหมายที่เกี่ยวข้อง

4. พิจารณา คัดเลือก เสนอแต่งตั้งผู้สอบบัญชีและค่าสอบบัญชีของธนาคาร

  5. พิจารณาการเปิดเผยข้อมูลของธนาคารในกรณีที่เกิดรายการเกี่ยวโยงกัน หรือรายการที่อาจ

  มีความขัดแย้งทางผลประโยชน์ให้มีความถูกต้องและครบถ้วน

6. มีอำนาจเรียกเอกสาร ข้อมูล และบุคคลจากฝ่ายงานต่าง ๆ ของธนาคารมาแสดงหรือชี้แจง

  7. รายงานการกำกับดูแลกิจการธนาคารของคณะกรรมการตรวจสอบ โดยเปิดเผยไว้ใน

  รายงานประจำปี ของธนาคาร

8. ปฏิบัติการอื่นใดตามที่คณะกรรมการของธนาคารมอบหมาย ด้วยความเห็นชอบของ

คณะกรรมการตรวจสอบ

-   ข้อมูลเกี่ยวกับประวัติของกรรมการและผู้บริหาร รายละเอียดปรากฏใน เอกสารแนบ 1

( 2 ) การสรรหากรรมการและผู้บริหาร

ธนาคารไม่ได้ใช้วิธีการเลือกตั้งกรรมการโดยผ่านคณะกรรมการสรรหา
เนื่องจากธนาคารมีการเลือกตั้งกรรมการของธนาคารโดยแบ่งออกเป็น 2 กรณี ดังนี้

( 1 ) การเลือกตั้งกรรมการธนาคารโดยมติที่ประชุมผู้ถือหุ้น เช่น
การเลือกตั้งกรรมการแทนกรรมการที่พ้นจากตำแหน่งตามวาระ
และ/หรือการเลือกตั้งกรรมการเพิ่มเติม (กรรมการใหม่) จะต้องได้รับอนุมัติจากที่ประชุมผู้ถือหุ้น
โดยคณะกรรมการธนาคารจะเป็นผู้เสนอชื่อผู้ที่มีคุณสมบัติเหมาะสมที่จะเป็นกรรมการของธนาคารต่อที่ประชุมผู้ถือหุ้นเพื่อพิจารณา
และการเลือกตั้งกรรมการของธนาคาร
ที่ประชุมผู้ถือหุ้นจะต้องเลือกตั้งตามหลักเกณฑ์และวิธีการตามข้อบังคับของธนาคารข้อ 16. กล่าวคือ

ก. ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

ข. ในการเลือกตั้งกรรมการอาจใช้วิธีออกเสียงลงคะแนนเลือกกรรมการเป็นรายบุคคล

คราวละคน หรือคราวละหลายคน ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม ก. ทั้งหมด
จะแบ่งคะแนนเสียงแก่คนใดมากน้อยเพียงใดไม่ได้

ค. การออกเสียงลงคะแนนเลือกตั้งกรรมการ ให้ใช้เสียงข้างมาก หากมีคะแนนเสียง

เท่ากันให้ประธานที่ประชุมเป็นผู้ออกเสียงชี้ขาด

( 2 ) การเลือกตั้งกรรมการแทนกรรมการที่ว่างลงเพราะเหตุอื่น นอกจากถึงคราวออกตามวาระ

คณะกรรมการธนาคารเป็นผู้พิจารณาเลือกบุคคลซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการธนาคารแทนกรรมการที่ว่าง
โดยหลักเกณฑ์และวิธีการเลือกตั้งจะต้องเป็นไปตามพระราชบัญญัติบริษัทมหาชน พ.ศ.2535 มาตรา
75 และตามข้อบังคับของธนาคารข้อ 19.
ซึ่งมติคณะกรรมการธนาคารจะต้องมีคะแนนเสียงไม่น้อยกว่า 3 ใน 4
ของจำนวนกรรมการธนาคารที่ยังเหลืออยู่ สำหรับการสรรหาบุคคลที่มีคุณสมบัติเหมาะสมนั้น
กรรมการธนาคารที่ยังเหลืออยู่แต่ละคนจะเป็นผู้สรรหาและนำเสนอที่ประชุมคณะกรรมการธนาคารพิจารณาแต่งตั้งต่อไป

การแต่งตั้งกรรมการตรวจสอบเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนดคือ
แต่งตั้งตามมติของที่ประชุมคณะกรรมการธนาคาร และ/หรือมติของที่ประชุมผู้ถือหุ้น

( 3 ) ค่าตอบแทนผู้บริหาร ประจำปี 2544

( 3.1 ) ค่าตอบแทนที่เป็นตัวเงิน

( ก ) ค่าตอบแทนรวมของกรรมการธนาคาร จำนวน 9 คน

เป็นเงิน 5,600,000 บาท โดยเป็นเงินบำเหน็จกรรมการ

( ข ) ค่าตอบแทนรวมของกรรมการบริหารและผู้บริหาร

(กรรมการบริหารถึงผู้ช่วยกรรมการผู้จัดการใหญ่อาวุโส) จำนวน 10 คน

เป็นเงิน 51,805,024 บาท

( 3.2 ) ค่าตอบแทนอื่น

  เงินสมทบกองทุนสำรองเลี้ยงชีพของผู้บริหารธนาคาร

  เป็นเงิน 2,650,166.40 บาท

( 4 ) การกำกับดูแลกิจการ

ที่ผ่านมาคณะกรรมการธนาคารได้มีการปฏิบัติตามข้อพึงปฏิบัติที่ดีสำหรับกรรมการธนาคาร (Code of
Best Practices) ที่เป็นไปตามแนวทางของตลาดหลักทรัพย์แห่งประเทศไทย
และได้จัดตั้งคณะกรรมการตรวจสอบ (Audit Committee) ตามข้อกำหนดของตลาดหลักทรัพย์ฯ
แล้ว

( 5 ) การดูแลเรื่องการใช้ข้อมูลภายใน

ธนาคารมีนโยบายกำกับดูแลผู้บริหารในการใช้ข้อมูลภายใน
โดยกำหนดให้ผู้บริหารถือปฏิบัติตามมาตรา 59 แห่งพระราชบัญญัติหลักทรัพย์และตลาดหลักทรัพย์
พ.ศ.2535 เกี่ยวกับการรายงานการถือหลักทรัพย์
ต่อสำนักงานคณะกรรมการกำกับหลักทรัพย์และตลาดหลักทรัพย์ภายในระยะเวลาที่กำหนด
พร้อมทั้งรายงานให้ที่ประชุมคณะกรรมการของธนาคารทราบ

อนึ่ง ในข้อบังคับเกี่ยวกับการทำงานของธนาคารในหัวข้อวินัย และโทษทางวินัยได้กำหนดว่า
จะต้องปฏิบัติหน้าที่ด้วยความซื่อสัตย์สุจริต
ไม่กระทำหรือยินยอมให้ผู้อื่นกระทำหรือใช้อำนาจหน้าที่การงานของตนเอง
หรือของพนักงานผู้อื่นแสวงหาผลประโยชน์โดยทางตรงหรือทางอ้อมให้แก่ตนเองหรือผู้อื่น
หรือจงใจกระทำการใด ๆ อันก่อให้เกิดความเสียหายต่อเกียรติยศชื่อเสียงหรือทรัพย์สินของธนาคาร
และต้องรักษาวินัยที่กล่าวโดยเคร่งครัดอยู่เสมอ ผู้ใดฝ่าฝืน หรือไม่ปฏิบัติตามถือว่ากระทำผิดวินัย
จะต้องได้รับการพิจารณาลงโทษตามควรแก่กรณี ดังนี้

1. ตักเตือนด้วยวาจา

2. ตักเตือนเป็นหนังสือ

3. ภาคทัณฑ์

4. เลิกจ้างพ้นสภาพการเป็นพนักงาน ด้วยเหตุไล่ออก ปลดออก หรือให้ออก แล้วแต่กรณี

( 6 ) บุคลากร

-   ณ วันที่ 31 ธันวาคม 2544 ธนาคารมีจำนวนพนักงานทั้งหมด 9,192 คน

จำนวนพนักงานในแต่ละสายงานหลักมีดังนี้

สายสินเชื่อ 478 คน

สายเงินฝาก 428 คน

สาย IT 290 คน

สายปฏิบัติการสินเชื่อ 13 คน

สายบริหารเงิน 18 คน

สาย TRADE FINANCE 143 คน

สาย BACK OFFICE 143 คน

สายวิจัย 147 คน

สายตรวจสอบ 126 คน

สายตรวจสอบคอมพิวเตอร์ 40 คน

สาย COMPLIANCE UNIT 14 คน

สายบริหารความเสี่ยง 8 คน

สาย CREDIT REVIEW 132 คน

-   ค่าตอบแทนรวมของพนักงานปี 2544 จำนวน 9,192 คน เป็นเงิน 2,335,039,862.22
    บาท

โดยเป็นเงินเดือน ค่าครองชีพ และเงินสมทบกองทุนสำรองเลี้ยงชีพ

-   เหตุผล/นโยบาย กรณีที่มีการเปลี่ยนแปลงจำนวนพนักงานอย่างมีนัยสำคัญ หรือมีข้อพิพาท

  ทางด้านแรงงานที่สำคัญ (ในรอบ 3 ปีที่ผ่านมา)

  การเปลี่ยนแปลงจำนวนพนักงานอย่างนัยสำคัญในรอบ 3 ปีที่ผ่านมา
  เป็นผลเนื่องจากนโยบายในการปรับขนาดองค์การธนาคารให้มีขนาดเหมาะสมกับขนาดของธุรกิจ
  เพื่อปรับเพิ่มประสิทธิภาพ (EFFICIENCY) ในการดำเนินงานของธนาคาร
  โดยใช้เครื่องมือที่สำคัญในการปรับลด คือ การดำเนินโครงการลาออกก่อนครบเกษียณอายุ
  (EARLY RETIREMENT PROGRAM) โดยเสนอประโยชน์ที่จูงใจให้แก่พนักงาน
  ซึ่งได้ดำเนินการมาแล้วนับตั้งแต่ปี 2541 จนถึงปี 2544 รวม 4 ครั้ง (เฉพาะปี 2542-2544
  จำนวน 3 ครั้ง มีพนักงานสมัครเข้าร่วมโครงการ จำนวน 2,854 คน)
  การดำเนินการโครงการเป็นไปโดยเรียบร้อย ไม่มีปัญหาด้านแรงงานเกิดขึ้น ทั้งนี้
  ธนาคารได้จัดโครงการ OUTPLACEMENT PROGRAM เพื่อช่วยเหลือพนักงานเหล่านั้นด้วย

-   นโยบายในการพัฒนาพนักงาน

วัตถุประสงค์และเป้าหมายในการพัฒนาบุคลากรเพื่อ

-   เพิ่มประสิทธิภาพการทำงานของพนักงานโดยรวมให้เกิดประโยชน์สูงสุด

-   สนับสนุนและเสริมสร้างแรงจูงใจให้แก่พนักงานด้วยการให้สวัสดิการต่าง ๆ

-   การเสริมสร้างและพัฒนาศักยภาพให้แก่พนักงานทุกระดับชั้น โดย

-   จัดโครงการฝึกอบรมหลักสูตรต่าง ๆ ภายในธนาคาร ปี 2544 จำนวนทั้งสิ้น

  60 หลักสูตร รวม 215 ครั้ง จำนวนผู้เข้ารับการอบรม 10,255 คน

-   ประเภทหลักสูตร ( ปี 2544 )

  - หลักสูตรด้านการบริหารและการจัดการ (Administration and

  Managerial Courses)

  - หลักสูตรตามสายงาน (Functional Courses)

  - หลักสูตรสนับสนุนการปฏิบัติงาน (Operation Support Courses)

-   การให้ทุนสนับสนุนการศึกษาแก่พนักงาน จำนวน 33 คน ในระดับปริญญาโท

ปริญญาเอก และทุนด้านอื่น ๆ ที่เกี่ยวข้องกับลักษณะธุรกิจของธนาคาร

-   หลักสูตรอบรมภายนอกธนาคาร จำนวน 123 หลักสูตร มีผู้เข้ารับการอบรม

277 คน

-   การพัฒนาพนักงาน

- กลุ่มที่มีศักยภาพโดดเด่น

- การเตรียมกลุ่มผู้บริหารรุ่นใหม่ (New Generation Manager) : โครงการ

นักการเงินการธนาคาร รุ่นที่ 3

-   วัตถุประสงค์และเป้าหมายในการพัฒนาบุคลากร 2544 - 2546

- พัฒนาทักษะด้านการจัดการให้กับพนักงานบริหาร เพื่อให้สามารถปรับ

เปลี่ยนวิธีคิด วิธีการแก้ปัญหา การตัดสินใจได้อย่างรวดเร็ว และสอดคล้อง

กับสถานการณ์ที่เปลี่ยนแปลงไป

- พัฒนาทักษะการบริหารพฤติกรรมการทำงานให้กับพนักงานบริหารตั้งแต่

ระดับหัวหน้าส่วนขึ้นไป เพื่อให้สามารถพัฒนาผลการปฏิบัติงานของ

  พนักงานให้บรรลุตามนโยบายและเป้าหมายของธนาคารอย่างมีประสิทธิ

  ภาพทั่วทั้งองค์กร

  - พัฒนาความรู้และทักษะของพนักงาน ให้มีลักษณะเป็น Market Driven มี

  ความสนใจและพยายามที่จะตอบสนองให้ได้ตามความต้องการของลูกค้า

  และตลาด

  - เตรียมผู้บริหารรุ่นใหม่ (New Generation Manager) เพื่อก้าวขึ้นเป็น

  ผู้บริหารระดับสูงในอนาคต

-   ธนาคารได้นำระบบ Competency Based มาใช้เป็นเครื่องมือในการบริหารทรัพยากร

บุคคลด้านการพัฒนาพนักงานและการบริหารผลการปฏิบัติงาน ซึ่งเริ่มโครงการนำ

ร่องในฝ่ายการพนักงาน และฝ่ายงานสายสินเชื่อสำนักงานใหญ่ โดยมีวัตถุประสงค์

เพื่อใช้เป็นมาตรฐานในการประเมินศักยภาพเพื่อพัฒนาพนักงานให้สอดคล้องกับ

แผนกลยุทธ์และวิสัยทัศน์ของธนาคาร